מקרה קטרינג
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | אנה | רואן וודס | ויקטוריה מאדן | 4 ביולי 2016 |
אנה מייסי היא רופאה שעובדת בבית חולים בלונדון. היא מחליטה לחזור למולדתה טסמניה כשהיא מתחילה לסבול מאיבוד הכרה בלתי מוסבר, שנגרמו כנראה כתוצאה מטראומה שקרתה לה בילדות, כשחברתה הטובה ג'יליאן נעלמה ביער שמחוץ לקטרין. כשאנה חוזרת לקטרינג היא מתקבלת בחוסר אמון מהתושבים המקומיים שרבים מהם עדיין מאמינים שהיא הרגה את ג'יליאן וקברה את גופתה. בהדרגה אנה נשאבת לתוך העבר הרדוף של קטרינג. היא נפגשת עם פרגוס מקפיידן ומתידדת עם הסטודנטית קלואי הולוויי. אבל כאשר קלואי עצמה נעלמת בנסיבות דומות לאלה של ג'יליאן, אנה מתחילה להבין שהאירועים הנוראים שקרו בעבר חוזרים שוב.
| 2 | 2 | האורות | רואן וודס | ויקטוריה מאדן | 4 ביולי 2016 |
הוריה של קלואי נכנסים לפאניקה כשהיא לא חוזרת הביתה, וכשהם מגלים שקלואי הייתה בחברתה של אנה במסיבה ביער, פעמוני אזעקה מתחילים לצלצל. פרגוס מוצא חלק מכלי שיט ישן שעליו היה אביו שנעלם לפני עשר שנים. מקס ממשיך לנהל משא ומתן על פרויקט כרית העצים, אבל הוא נתקל בהתנגדות קשה. דיין מתעמת עם הספק שלו על משלוח סמים שלא הגיע ללקוח. אנה ממשיכה בהתנהגות בלתי יציבה, והיא הורסת מדפים בבית מרקחת מקומי, וגונבת פנקס מרשמים מהרופה פיונה מקנזי. כאשר אלייזה מקבלת הודעה קולין מקלואי הנשמעת במצוקה, הוריה חושדים שההיסטוריה חוזרת על עצמה.
| 3 | 3 | החיפוש | טוני קרביץ | קייט סורטלנד | 11 ביולי 2016 |
כשהחיפוש אחר קלואי מתחיל, נשמעים קולות נגד הצטרפותה של אנה למחפשים. דיין נחקר על ידי דאץ' ולבסוף מגלה את מקום הסמים החסרים. פרגוס מתקשה להתחיל בחקירה הגדולה הראשונה שלו מאז פרישתו של רוי. אנה מגלה שדב חולה בסרטן והיא מבקרת אצל הרופאה מקנזי, בתקווה לגלות קשר בין המקרים שקרו ביער לבין מספר הרב של האנשים שאובחנו כחולים בסרט. רנה סובלת מאלימות מצד טרוויס, והיעלמותה של קלואי פותחת אצלה פצעים חדשים. ביום השני של החיפוש מגלים העובדים של מקס את גופתה של קלואי במנסרה.
| 4 | 4 | המנסרה | טוני קרביץ | לואיז פוקס | 18 ביולי 2016 |
הניתוח שלאחר המוות של קלואי מגלה שהיא מתה ממכה בראשה מחפץ קהה. אנה נחקרת, ותחת עינו הפקוחה של דאץ' היא מוסרת גרסה שונה מזו שמסרה לפרגוס ביום היעלמותה של קלואי. דאץ' מספק אליבי לדיין, אבל כשהוא נחקר על ידי פרגוס הוא מעורר חשדות על מעורבותו של דאץ'. מקס מגלה שהוא קיבל מכתבי איום במשך חודשים עד למותה של קלואי, המזהירים אותו מפני טרגדיה במשפחתו. אנה מוצאת תצלום בתיק החקירה של פרגוס ובה נראית קלואי עם סימנים כמו אלה שהיא ראתה על ילד במרכז הרפואי. אדם מעורב בתאונה קשה כשהוא נוהג ביער, ואנה מתחילה לחשוד שיש משהו מסוכן ברכס מאת'ר סאליבן.
| 5 | 5 | היער | רואן וודס | אנדרו נייט | 25 ביולי 2016 |
אלייזה מאשימה את טראוויס באונס, והידיעה על כך מתפשטת בקטרינג. חבורה של מפגינים מחליטה ללמד אותו לקח, והם קושרים אותו אל עץ במעבה היער. נסיונותיה של אנה להזהות את מצבו של הילד החולה נפסקים, כשבדגימת הדם שנלקחה ממנו מתגלים מולקולות שלא נראו בעבר בדם אנושי. לכבודו של רוי נערכת מסיבה, אבל היא נקטעת על ידי דאץ'. אנה מגלה תיק מסמכים אצל רוי שנכתב בו שהיא הוחזקה בבית חולים לחולי נפש במשך עשרה ימים אחרי היעלמותה של ג'ייליאן. עוד היא מסיקה שמעצרו של לופטי היה חלק מטיוח שנועד לכסות על מה שבאמת קרה באותו לילה. פרגוס ממשיך לחקור את דאץ' בסתר ומודיע לרוי שהוא מתכוון לחשוף את השחיתות.
| 6 | 6 | רוי | רואן וודס | ויקטוריה מאדן | 1 באוגוסט 2016 |
תוך כדי חקירה ברכס מאת'ר סאליבן, אנה נתקלת בזירת רצח בבית סאליבן הישן ומזעיקה את פרגוס. הטנדר של קלואי מתגלה בתוך סכר שהתיבש, אבל מתעוררים חשדות שהרכב הובא לשם לפני זמן לא רב כי החפצים בתוך הרכב היו יבשים. בתוך הרכב נמצאות ראיות שקלואי הדליפה מידע על אביה למפגינים. פרגוס מחליט להביא את החשדות אודות דאץ' לפני המפקד שלו, אבל זה טוען שהוא קיבל דיווח על כל מה שדאץ' עשה. לופטי נעצר מכיוון שנמצא דם על הטנדר שלו. אנה מגלה שסוג הדם של אמה השתנה מ-O ל-+AB.
| 7 | 7 | טירוף | טוני קרביץ | ויקטוריה מאדן | 8 באוגוסט 2016 |
רכס מאת'ר סאליבן נסגר כשמתגלה שפסולת רעילה זיהמה את מקורות המים של העיירה. מקס נאלץ להודיע לעובדים שלו שהמנסרה נמכרה והם מחוסרי עבודה. פרגוס ממשיך לחקור את דאץ' בנוגע למבצע הסמים. בדיקת מז"פ של חגורתה של קלואי מגלה טביעת אצבע חלקית השייכת לדייוויד אוון, מדען שעבד באנטארקטיקה ונעלם מאז 1998. אנה מדברת עם אחד מעמיתיו שנמצא בקטרינג ועוקב אחר אותות שהתגלו לראשונה באנטארקטיקה אחר היעלמותו של אוון. דאץ' מוצא כלי נשק מגואל בדם בתא המטען של מכוניתה של אנה. אחר כך הוא רואה את מקס וקרייג קוברים את גופתו של טראוויס ביער. דגימות צבע שנמצאו בזירת הרצח של קלואי מתגלות במכונית השייכת לטראוויס
| 8 | 8 | השיבה הביתה | טוני קרביץ | ויקטוריה מאדן | 15 באוגוסט 2016 |
רוי ופיונה נאלצים להודות בפני אנה שיש סימנים שהדם שלה משתנה. פרגוס מגלה שרוי קיבל שוחד כדי לקבור פסולת רעילה ברכס מאת'ר סאליבן מחברת ביוטק בשם אמבר ארו. אחרי שאנה מגלה שחברת אמבר ארו הם אלה שקנו את המנסה, היא מצליחה להשתחרר מבית החולים ומגיע למחסן נתוש בקצה קטרינג, שם היא מצליחה לאשר את חשדותיה שינס הוא לא אחר מאשר דייוויד אוון. כשהיא מתמודדת עם מה שבאמת קרה בלילה בו ג'יליאן נעלמה, היא מגלה סוד הקבור מתחת לרכס מאת'ר סאליבן. רנה נעלמת באופן מסתורי, ודאץ' ופרגוס מוצאים פתק שבו היא מתוודה על רצח קלואי.